Դալգոնա

**Դալգոնա** կամ **պոպգի** (), կորեական կոնֆետ՝ պատրաստված շաքարավազի և կերակրի սոդայի խառնուրդից։ Կախված տարածաշրջանից՝ այն ունի տարբեր անուններ։ Դա քաղցրավենիք էր, որը վայելում էին կորեացի երեխաները 1950-ականների կեսերից։ Պատճառն այն էր, որ այն ավելի էժան և քաղցր էր, քան խանութներում վաճառվող սովորական քաղցրավենիքները։ Այն այսօր էլ ունի լայն տարածում, և հատկապես 21-րդ դարի սկզբից, ռետրո միտումների շնորհիվ հաճախ կարելի է տեսնել դրանք վաճառող կրպակներ քաղաքի կենտրոնական շրջանների փողոցներում, ինչպես Սեուլ քաղաքի Ինսա-դոնգ փողոցում։ Մեծահասակները նույնպես գնում և ուտում են դրանք հին ժամանակները հիշելու համար։ Կաղապարով սեղմելով հնարավոր է տարբեր ձևերի դալգոնա պատրաստել։

1960-ականներին և 1970-ականներին դալգոնան հանրաճանաչ քաղցրավենիք էր երեխաների համար, ովքեր շերեփի վրա դնում էին սպիտակ շաքարի (գլյուկոզա) խորանարդի կտոր, հալեցնում այն ​​կրակի վրա, այնուհետև այն խառնում սոդայի փոշիով և ուտում։ Այսպիսով՝ պոպգին պատրաստվում էր հալած շաքարի մեջ մի քիչ սոդայի փոշի ավելացնելով և այն տափակացնելով։ Դալգոնան պարզապես ուտում են հալած շաքարի տեսքով, բայց ի տարբերություն սրա, պոպգին լցնում են երկաթե ափսեի մեջ և սեղմում կլոր երկաթե ափսեով, որ հարթվի։ Այդ պահին հարթեցրած զանգվածը սեղմում են այնպիսի կաղապարի մեջ, ինչպիսին է աստղը կամ սիրտը, որպեսզի պատկերը տպվի։ Պոպգին ուտելիս երբեմն ասեղով կարելի է առանձնացնել հենց այդ պատկերը, որը բավականին զվարճալի զբաղմունք է։ Կախված տարածաշրջանից, պոպգին կոչվում է նաև տիգի, ճոգջա կամ տոնգ գվաջա։ Նախկինում դալգոնա և պոպգի շատ էր վաճառվում ցանկացած նրբանցքներում, իսկ մեր օրերում միայն զբոսաշրջային վայրերում կարելի է տեսնել դրանք պատրաստող և վաճառող մարդկանց։ Ինչպես նաև շուկայում կան «Հիշողություններ» անունով գործարանային արտադրանքներ։ Բացի այդ վաճառում են դալգոնայի պատրաստման հատուկ հավաքածուներ, որոնցով դուք կարող եք ինքներդ պատրաստել տանը։ 2020 թվականին պատրաստվել է «Դալգոնա» սուրճը օգտագործելով դալգոնան։

## Անուն
Սեուլի մայրաքաղաքային տարածաշրջանում, ներառյալ Սեուլում և Ինչոնում, այն հիմնականում կոչվում էր **պոպգի և դալգոնա**։ Սրանից ելնելով այն ներկայացվեց որպես դալգոնա կամ պոպգի Նեթֆլիքսի «Կաղամարի խաղ» հեռուստասերիալում։ Այնուամենայնիվ անունները տարբեր են՝ կախված տարածաշրջանից, և հիմնականում օգտագործվում են հետևյալ անունները.

* Տիգի․ Այն սովորաբար օգտագործվում էր Դեջոնում, և այլ շրջաններում ներառյալ Չունգչոնգդոյի մեծ մասը՝ բացառությամբ Չոնգջուի և Ջոլլադոյի մեծ մասը՝ բացառությամբ Գվանգջուի։ «Տիգի»-ն արտացոլում է Չունգչոնգդո և Ջոլլադո բարբառների առանձնահատկությունները, որտեղ «ㅏ» (ա) ձայնավորը վերածվում է «ㅣ» (ի) ձայնավորի, իսկ երբ վերածվում է ստանդարտ լեզվի, այն դառնում է «տեգի»։
* Տեգի․ Ասում են, որ Ջեջու կղզում «տիգի» բառով ​​փոխարինելու փոխարեն, որը բարբառային ձևն է, նրանք փոխառել են ստանդարտ բարբառը և այն անվանել «տեգի», ինչպես  Չունգչոնգդոյում կամ Ջոլլադոյում։
* Գուգջա․ Այն հիմնականում օգտագործվում էր Դեգու/Գյոնգբուկ շրջաններում, և այն կոչվում էր «գուկջա», քանի որ պատրաստվում և ուտում էին շերեփով։ Բացի այդ, այն նաև կոչվում է «փաճակունգ», բայց այն չունի այդքան լայն գործածություն, որքան «գուջան»։
* Ճոգջա․ Այն հիմնականում օգտագործվում էր Գյոնգնամ շրջանում և ենթադրվում է, որ այն առաջացել է Գուկջայի բարբառից, սակայն դա ճշգրիտ չէ։
* Օրիտեգի/օրիտիգի․ Այն հիմնականում գործածվել է Մասանում և ասվում է, որ այն առաջացել է «կտրել և պատռել» բարբառից։
* Տոնգ գվաջա․ Բուսանում ասում են, որ բացի ճոգջայից, անվանում են նաև «տոնգ գվաջա» (կղանք քաղցրավենիք)։ Ինչպես երևում է անունից, դրանք կոչվում են «կղանք քաղցրավենիք», քանի որ նման են կղանքի։

1970-ականներից և 1980-ականներից, երբ պոպգիի հանրաճանաչությունն իր գագաթնակետին էր, մինչև 2000-ականների սկիզբը, մեդիայի ազդեցությունը քիչ էր, ուստի անունները տարբեր էին՝ կախված տարածաշրջանից։ Այնուհետև խելացի հեռախոսների տարածման և մեդիայի ազդեցության մեծացումով, բնականաբար մեծացավ նաև Սեուլ/Գյոնկիգվոնի ազդեցությունը, որտեղ մեծապես ենթարկվում էին մեդիային։ Սրանից հետո տարածաշրջանային այս անունները կորցրին իրենց ուժը, և այժմ միջնակարգ և ավագ դպրոցի աշակերտների մեծ մասը դրանք անվանում են դալգոնա։

## Դալգոնան մշակույթի մեջ
2004 թվականին Սոնգ Սընգ Հվանը թողարկեց «Սեքսուալ դալգոնա» մյուզիքլը։ «Դալգոնա» մյուզիքլը բեմադրվել է խոշոր թատրոններում 2006 թվականին, իսկ 2007 թվականին ներկայացվել է նաև Ճապոնիայում։

2021 թվականին Նեթֆլիքսը թողարկեց «Կաղամարի խաղ» դրաման, որտեղ դալգոնան և պոպգին հանդես եկան որպես խաղ, ինչն էլ որոշում էր հերոսների կյանքը կամ մահը։ «Կաղամարի խաղ»-ը թողարկումից հետո դալգոնայի հանրաճանաչությունը մեծացավ ամբողջ աշխարհում։

## Տես նաև
* Կոնֆետ
* Շաքարավազ

## Ծանոթագրություններ


Կատեգորիա:Կոնֆետ
Կատեգորիա:Կորեական խոհանոց
Կատեգորիա:Հրուշակեղեն
Կատեգորիա:Քաղցրավենիք